'n ONPARTYDIGE hof sou Izak Liebenberg vrygespreek het indien 'n regsbeginsel wat ander Britse howe self in die Anglo-Boereoorlog toegepas het, in sy geval gegeld het.
DIE beginsel is dat indien 'n beskuldigde uitvoering gee aan die direkte opdrag van 'n meerdere offisier, en hy geen rede gehad het om te vermoed dat die opdrag onregmatig was nie, dan kon hy nie skuldig bevind word nie. Hy sou slegs skuldig wees as so 'n bevel klaarblyklik onregmatig was, in welke geval hy verplig sou wees om die bevel te verontagsaam.
Dié beginsel is toegepas in die geval van die verhoor van 'n Britse soldaat, ene Smith, wat deur 'n krygshof in Colesberg in Junie 1900 verhoor is op aanklag van moord op 'n swart man. In die verhoor sou blyk dat hy die skoot afgevuur het op die direkte bevel van sy offisier, kapt. Fox, wat hom beveel het om `` 'n gat deur die k . . . te blaas''.
Nieumeyer is egter later met 'n tweede skoot in die kop gevind en volgens getuies het Swanepoel die gewonde Nieumeyer die doodskoot gegee.
Adv. Walker, wat vir Liebenberg opgetree het, het 'n beëdigde verklaring verkry van . Scheepers wat op daardie tydstip in die tronk in Graaff-Reinet was. Daarin het Scheepers egter slegs verklaar dat hy van Swanepoel verneem het dat Liebenberg vir Nieumeyer geskiet het toe hy probeer ontsnap het.